સૌરાષ્ટ્ર અને દક્ષિણ ગુજરાતના વિસ્તારોમાં પહેલા કયાર અને હવે મહા વાવાઝોડાની અસરના ભાગરૂપે છેલ્લા કેટલાક દિવસોથી સતત  કમોસમી વરસાદ ચાલુ રહેવાના કારણે ખેડૂતોને ઉભા પાકની નુકસાનીનો કારમો માર અને આઘાત સહન કરવાનો વારો આવ્યો છે તો, આજે ઉત્તર ગુજરાતમાં પણ મહેસાણા, ઉંઝા, વિસનગર, પાટણ, સાબરકાંઠા, બનાસકાંઠા, ધાનેરા, ડીસા, પાલનપુર, અરવલ્લી, મોડાસા, ઇસરોલ, મરડિયા સહિતના પંથકોમાં પણ આજે ધોધમાર વરસાદ પડયો હતો, જેના કારણે અનેક વિસ્તારોમાં પાણી ભરાઇ ગયા હતા.